b'\n_START_ARTICLE_\nChr. Hansen Holding\n_START_SECTION_\nEjerskabsforhold\n_START_PARAGRAPH_\nChr. Hansen er organiseret i holdingselskabet Chr. Hansen Holding A/S som har et tital ansatte._NEWLINE_Dette holdingselskab ejer 100% af aktieselskabet Chr. Hansen A/S hvor den egentlige ingrediens-virksomhed foreg\xc3\xa5r._NEWLINE_Holdingselskabet er organiseret som et dansk aktieselskab hvor hovedaktion\xc3\xa6rerne er Novo A/S, den amerikanske virksomhed Capital Group Companies og den nederlandske APG Asset Management._NEWLINE_Chr. Hansen Holding A/S handles p\xc3\xa5 b\xc3\xb8rsen Nasdaq OMX Nordic.\n_START_SECTION_\nSaltLite\n_START_PARAGRAPH_\nI 2013 lancerede Chr. Hansen konceptet SaltLite, der er en forskningsbaseret l\xc3\xb8sning til at mindske saltindholdet i s\xc3\xa6rligt cheddar. Konceptet baserer sig p\xc3\xa5 resultatet af et forskningsprojekt, der siden 2009 er udviklet i samarbejde med K\xc3\xb8benhavns Universitet. Efterf\xc3\xb8lgende er projektet udvidet i Chr. Hansen-regi og forts\xc3\xa6tter i \xc3\xb8jeblikket under navnet "Ost med et gran salt", der er et samarbejde mellem Institut for F\xc3\xb8devarer, Aarhus Universitet, K\xc3\xb8benhavns Universitet, Institut for F\xc3\xb8devarevidenskab, Thise Mejeri, Arla Foods, Chr. Hansen og Norwich Research Park.'